Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи реклама»

**Моддаи 1.** Ба Қонуни Ҷумҳурии Тоҷикистон «Дар бораи реклама» аз 1 августи соли 2003 (Ахбори Маҷлиси Олии Ҷумҳурии Тоҷикистон, с. 2003, №8, мод. 457; с. 2007, №6, мод. 432; с. 2008, №10, мод. 824; с. 2011, №12, мод. 843; с. 2012, №4, мод. 262; с. 2014, №11, мод. 672; с. 2015, №3, мод. 224; с. 2017, №7-9, мод. 575, мод. 576; с. 2018, №1, мод. 26; с. 2022, №7, мод. 456, №12, қ. 2,мод. 787), тағйироту иловаи зерин ворид карда шаванд:

1. Дар моддаи 1:

- дар қисми дуюм калимаи «Қонун» ба калимаҳои «Қонуни мазкур» иваз карда шавад;

- дар қисми сеюм калимаҳои «Ҳамин Қонун» ба калимаҳои «Қонуни мазкур» иваз карда шаванд.

2. Ба қисми ҳаштуми моддаи 5 пас аз калимаҳои «метавонанд ба» калимаҳои «ҳаёт ва» илова карда шаванд.

3. Дар моддаи 7:

- дар сархати панҷуми қисми якум ва матни қонун калимаҳои «ӯҳдадориҳои», «ӯҳдадоранд», «ӮҲДАДОРИҲОИ», «ӯҳдадор», «Ӯҳдадориҳои», «мӯҳлати» ва «Мӯҳлати» мувофиқан ба калимаҳои «уҳдадориҳои», «уҳдадоранд», «УҲДАДОРИҲОИ», «уҳдадор», «Уҳдадориҳои», «муҳлати» ва «Муҳлати» иваз карда шаванд;

- дар қисми дуюм калимаҳои «воситаҳои фардикунонии иштирокчиёни аҳдҳои гражданӣ, фардикунонии маҳсулот, корҳо ё хизматрасонии иҷрошаванда (воситаҳои фардикунонӣ), ҳамчунин объектҳои дигари ба онҳо баробаркардашуда» ба калимаҳои «воситаҳои фардикунонии иштирокдорони муомилоти маданӣ, фардикунонии мол, кор ё хизматрасонӣ (воситаҳои фардикунонӣ) ва ҳамчунин объектҳои дигари ба онҳо баробаркардашуда» иваз карда шаванд.

4. Дар қисми якуми моддаи 17 калимаҳои «тамоку, маҳсулоти тамоку, сигори электронӣ ва дигар воситаҳои электронии таъмини никотин,» ба калимаҳои «маҳсулоти тамоку ва системаҳои электронии таҳвили никотин» иваз карда шаванд.

5. Дар матни моддаи 25 калимаҳои «(мақомоти минтақавии онҳо)» ба калимаҳои «(сохторҳои маҳаллии онҳо)» иваз карда шаванд.

6. Дар қисми якуми моддаи 26 калимаи «граждании» ба калимаи «мадании» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2113**

Қарори Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи реклама»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи реклама» ҷонибдорӣ карда шавад.

**Раиси Маҷлиси миллии Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №557**

Қарори Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи реклама»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйироту илова ба Қонуни Ҷумҳурии Тоҷикистон «Дар бораи реклама» қабул карда шавад.

**Раиси Маҷлиси намояндагони Маҷлиси Олии Ҷумҳурии Тоҷикистон М. Зокирзода**

**ш. Душанбе, 19 июни соли 2024, №1384**